—এখনও পর্যন্ত আমার প্রজেক্টটা সঠিক কি আমি নিজেও জানিনা। তবে ওটা কোনো সেতুর ধাঁচেরই হবে। এই ভেবেই আপনাকে ডেকেছি। কনস্ট্রাকশনটা সঠিক কি জিনিষের হবে সেটা এই জরিপের কাজ শেষ হলে, তবেই ঠিক করা যাবে। আপনি সঙ্গেই আছেন। প্রথমে প্রজেক্টের ফিলোজফিটা আপনার ভালো করে বোঝা দরকার, আরো বেশি করে যেহেতু আপনি টার্নকি প্রজেক্টের এক্সিকিউটর ও কন্সাল্টান্ট দুটোই। একটা ব্যাপার হোলো নীতিগত ভাবে আপনি রোদ্দুরের থেকে ছায়ার, আলোর থেকে আঁধারের বেশি প্রত্যাশী। আপনার মত সাকসেসফুল ব্যবসায়ীর পক্ষে এটাই স্বাভাবিক। তবে এই প্রজেক্টের আমি ওনার, আমার কাছে কাজ করতে গেলে আপনার ব্যক্তিগত নীতিবোধ শিকেয়ে তুলে রাখতে হবে, বলুন রাজি?